B.A.P

**B.A.P** (Сол: 비에이피) нь 2012 онд TS Entertainment-ын үүсгэн байгуулсан Өмнөд Солонгосын хөвгүүдийн хамтлаг юм. Хамтлагийн нэрний утга нь *"**B**est, **A**bsolute, **P**erfect"* буюу *"Шилдэг, Үнэмлэхүй, Төгс"* гэсэн үгний товчлол. 

Анх 5 гишүүний бүрэлдэхүүнтэйгээр 2012 онд дэбют хийсэн ч, 7 жилийн дараа буюу 2019 оны 2 сарын 18нд *TS Entertainment*-тай байгуулсан гэрээний хугацаа дууссаны дараа чимээгүйхэн тарсан. 2024 онд тус хамтлаг албан ёсоор *"Bang & Jung & Yoo & Moon"* нэрээр дахин нэгдэж, 2024 оны 8 сард *"Curtain Call"* цомгоо гаргасан. Тухайн үед гишүүн *Zelo* нь цэрэгт байсан, *Himchan* нь хэрэгт холбогдсон учраас эргэн ирэлтэнд нь оролцоогүй байна.

## Карьер
### 2011: Дэбютээс өмнө
Хамтлагийн ахлагч Yongguk 2011 онд анхны гишүүнээр сонгогдож, нэг агентлагт харьяалагддаг *Secret* хамтлагийн гишүүн *Song Jieun*-ы *"Going Crazy"* дуунд хамтран дуулсан байна. Мөн тэрээр *"I Remember"* дуугаар B2ST хамтлагийн *Yang Yoseob*-той хамтарч 8 сарын 11нд соло дэбютээ хийсэн юм. *Himchan* олон нийтэд зарлагдсан хоёр дахь гишүүн болж, *MTV*-ын *"The Show"* телевизийн хөтөлбөрийн хөтлөгч болсон. 11 сарын 23нд *Zelo* хамтлагийн гурав дах гишүүнээр танилцуулагдаж, *Yongguk*-тай хамтран *"Bang & Zelo"* нэртэй дэд хамтлаг байгуулж *"Never Give Up"* дууг гаргажээ. 

### 2012: *Warrior*, *Power*, *No Mercy*, *Crash* болон *Stop It*
2012 оны 1 сард тэд *SBS MTV* дээр ''"Ta-Dah, It's B.A.P"* реалити нэвтрүүлгээ цацсан. 2 сарын 3нд тэдний анхны *"Warrior"* цомог *Billboard*-ын *World Albums Chart*-ын 10-р байранд орж, Өмнөд Солонгост ердөө хоёр хоногийн дотор 10,000 гаруй хувь зарагджээ.

3 сард тус хамтлаг *"Secret Love"* хэмээх дараагийн дуугаа гарган, 4 сард *"Power"* цомог болон адил нэртэй дуугаар эргэн ирэлтээ хийсэн. Тус цомог нь *Billboard*-ын *World Albums Chart*-ын 10-р байранд орж, 30,000 гаруй хувь зарагджээ. *B.A.P*-ын гурав дахь цомог *"No Mercy"* нь 7 сарын 19нд цацагдаж, 8 сарын 30нд *"Crash"* нэртэй цомгийн дахин багцлагдсан хувилбар гаргаж, 10 сарын 23нд дөрөв дэхь цомгоо *"Stop It"* нэртэйгээр гаргасан байна.

### 2013-2014
2013 оны 2 сард *"One Shot"* хэмээх дараагийн цомгоо гаргаж эхэлсэн  бөгөөд тус цомог *Billboard*-ын дэлхийн цомог жагсаалтыг тэргүүлсэн юм.

5 сард Японы *"King Records"* агентлагтай гарын үсэг зурж, 9 сарын 13нд анхны Япон *"Warrior"* MV-г гаргасан ба тэдний цомог болон дуу нь албан ёсоор 10 сарын 9нд цацагдсан. 2014 оны 2 сарын 3нд *"First Sensibility"* нэртэй анхны бүрэн хэмжээний цомгоо *"1004 (Angel)"* титль дуутай нийлээд нийт 13 дууны хамт гаргасан. 4 сарын 3нд *"No Mercy"* гурав дахь Япон дууг гаргасан нь *Oricon* чартын өдөр тутмын болон долоо хоногийн дууны чартын 2-р байранд жагссан. 8 сарын 11нд тэд 4 дэх Япон дуу болох *"Excuse Me"* дуугаа гаргажээ.

### 2015: Шүүх хурал, аялан тоглолт
2014 оны 11 сарын 27нд гэрээний шударга бус нөхцөл болон шударга бус ашиг хуваарилалтын улмаас гэрээгээ хүчингүй болгох зорилгоор тэд өөрсдийн агентлагаа шүүхэд өгсөн ч, 2015 оны 8 сарын 1нд хоёр тал харилцан тохиролцсоны үндсэн дээр хамтлаг TS Entertainment-ын дор эргэн үйл ажиллагаагаа хийхээр болсон.

Тэд найм дахь цомог *Matrix* болон *Young, Wild & Free* дуутайгаар эргэн ирэлтээ хийсэн. 2016 оны 2сарын 22нд тэд ес дэх цомог *Carnival*-аа 6 дууны хамт гаргасан. Дараагаар нь 3сарын 30нд Японы анхны студийн цомог *B.A.P JAPAN 1ST ALBUM Best. Absolute. Perfect*-г гаргасан. Цомог 10дуутай бөгөөд гурав нь ("New World", "Kingdom", "Back In Time") анхны Япон дуунууд байлаа. 4сараас 7сарын хооронд *Live On Earth 2016* аялан тоглолтоо АНУ, Мексик, Бразил, Итали, Финланд, Герман, Польш, Их Британи, ОХУ зэрэг орнуудад зохион байгуулсан.

## Бүрэлдэхүүн 
### Одоогийн гишүүн (4)
### Хуучин гишүүн (2)
## Уран бүтээл
### Студийн цомог
### Өргөтгөсөн цомог (EP)
### Сингл цомог
## Телевизийн бүтээл
### Шоу нэвтрүүлэг
## Тоглолтууд
* B.A.P Live on Earth 2013 (2013)
* B.A.P 1st Japan Tour Warrior Begins (2013)
* B.A.P Live on Earth 2014 Continent Tour (2014)
* B.A.P Live on Earth 2016 World Tour (2016)
* B.A.P 2nd Japan Tour Be.Act.Play (2017)
* B.A.P 2017 World Tour Party Baby! (2017)
* B.A.P 3rd Japan Tour Massive (2018)
* B.A.P 2018 Live Limited (2018)
* B.A.P. Forever Tour (2018)

## Шагнал
*B.A.P'' хамтлаг нийт 38 удаа нэр дэвшсэнээс 29 шагнал хүртжээ. 

## Лавлах бичиг
Ангилал:Өмнөд Солонгосын хамтлаг
Ангилал:Хөвгүүдийн хамтлаг